Florentino Ameghino

Florentino Ameghino, nado o 19 de setembro de 1853 en Moneglia (Italia) e finado o 6 de agosto de 1911 en La Plata, foi un científico autodidacta, naturalista, climatólogo, paleontólogo, zoólogo, xeólogo e antropólogo arxentino.

 Traxectoria 
miniatura|200px|Florentino Ameghino no seu depósito arqueolóxico.
miniatura|200px|Pyrotherium romeroi ou besta do fogo. Mamífero fósil descuberto e clasificado por Ameghino. A pesar da súa trompa non estaba relacionado cos elefantes, pertenecía aos Xenungulata dentro dos Meridiungulata.

Foi mestre de escola e despois director da Colexio Municipal de Mercedes, na provincia de Buenos Aires.

Autodidacta, para os seus traballos científicos sempre contou co apoio do seu irmán máis novo Carlos, e para o seu financiamento só cos exiguos fondos obtidos da súa librería situada na cidade de La Plata.

Estudou o solo da provincia de La Pampa e recolleu numerosos fósiles. A súa colección está considerada como unha das máis importantes do seu tempo.

Tamén estudou restos de fósiles do home cuaternario no xacemento arqueolóxico de Chelles, Sena e Marne, Francia.

Foi nomeado profesor de zooloxía da Universidade Nacional de Córdoba. En 1886, Francisco P. Moreno nomeouno vicedirector e secretario do Museo de La Plata, asignándolle a sección de Paleontoloxía, que Ameghino arrequeceu coa súa propia colección (que vendeu ao estado provincial). Por último, foi director do Museo Nacional de Buenos Aires.

Para explorar o territorio patagón, custeou unha expedición a cargo do seu irmán Carlos, para o cal estableceu unha librería, que atendeu persoalmente, en La Plata.

Faleceu en La Plata, á idade de 57 anos, o 6 de agosto de 1911, enfermo de diabetes e tamén por resistirse a unha intervención cirúrxica. Está soterrado no cemiterio de La Plata.

 Principais obras 
1878 - La antigüedad del hombre en el Plata.
1878 - Los mamíferos fósiles en la América Meridional.
1884 - Filogenia.
1889 - Contribución al conocimiento de los mamíferos fósiles de la República Argentina.
1891 - Los monos fósiles de la República Argentina.
1984 - Énumeration synoptique des espèces de mammifères fossiles des formations éocènes de Patagonie.
1895 - Sur les oiseaux fossiles de la Patagonie.
1900 - 1903 L'Âge des formations sédimentaires de Patagonie.
1902 - Línea filogenética de los proboscídeos. 
1902 - On the primitive type of the Plagiodont molars of Mammalia.
1903 - Los Diprotodontes del orden de los plagiaulacoides y el origen de los roedores y de los Polimastodontes.
1904 - Recherches de morphologie phylogénétique sur les molaires supérieures des ongulés.
1906 - Formaciones sedimentarias del Cretáceo Superior y del Terciario de Patagonia.

 Recoñecementos 
 Varias localidades arxentinas levan o nome de Florentino Ameghino, así como diversos establecementos educativos en todo o país, bibliotecas, museos, escolas, prazas, rúas e parques en distintas localidades.
 A súa obra Contribución al conocimiento de los mamíferos fósiles de la República Argentina valeulle a medalla de bronce na Exposición Universal de París de 1889.
 Un cráter da Lúa leva o seu nome.

 Epónimos 
Na honra de Florentino Ameghino nomeáronse unhas 110 especies, entre elas:
 Amanita ameghinoi (Speg.) Singer
 Tetragonia ameghinoi Speg.
 Notopappus ameghinoi (Speg.) Klingenb. 2007
 Mostacillastrum ameghinoi O. E. Schulz 1924
 Moschopsis ameghinoi (Speg.) Dusén ex Macloskie 1915
 Calamagrostis ameghinoi Hauman 1917
 Jarava ameghinoi (Speg.) Peñail. 2002
 Sanmartinia ameghinoi (Speg.) Buchinger 1950
 Nicotiana ameghinoi A. St.-Hil. 1902
 Jaborosa ameghinoi (Speg.) Macloskie & Dusén
 Covillea ameghinoi Briq. 1925
 Larrea ameghinoi Speg.

 Abreviatura 
A abreviatura Ameghino emprégase para indicar a Florentino Ameghino como autoridade na descrición e taxonomía en zooloxía.

 Véxase tamén 

 Outros artigos 
Liptornis, fósil de ave descuberto por el

 Bibliografía 
 Garate, Justo (1970): "Ameghino, Florentino", en Dictionary of Scientific Biography, 1, Nova York: Charles Scribner's Sons, pp. 129–132, ISBN 0-684-10114-9.
 Shampo, M. A. & Kyle, R. A. (1987): "Argentinian paleontologist contributes to the understanding of humans and the environment". Mayo Clin. Proc. 62 (9): 855.

 Ligazóns externas 
 Florentino Ameghino Biografía. Obra. Teorías. Os seus descubrimentos. Achegas á paleontoloxía dos mamíferos. Outras biografías. . Consultada o 13-05-2015
 Bosque Petrificado Florentino Ameghino . Consultada o 13-05-2015

Categoría:Científicos da Arxentina
Categoría:Paleontólogos da Arxentina
Categoría:Antropólogos da Arxentina
Categoría:Arqueólogos da Arxentina
Categoría:Biólogos da Arxentina
Categoría:Climatólogos da Arxentina
Categoría:Ornitólogos da Arxentina
Categoría:Xeólogos da Arxentina
Categoría:Zoólogos da Arxentina
Categoría:Escritores en lingua castelá
Categoría:Escritores en lingua francesa
Categoría:Escritores en lingua inglesa
Categoría:Nados en 1854
Categoría:Nados na provincia de Xénova
Categoría:Finados en 1911
Categoría:Arxentinos de ascendencia italiana
Categoría:Finados por diabetes